Diari Oficial de la Generalitat Valenciana


Sumari del DOGV 7818, del 30-06-2016 (2016/4559)

Notificació de la sentència dictada en el procediment de divorci contenciós número 648/2014.
--------------------------------------------------------------------------------------------

### Dades del document

Número de DOGV
:   7818

Data del DOGV
:   30-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4559


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 648/2014. [2016/4559]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, divorci contenciós 000648/2014, seguides a instàncies de Maritza Ríos Salazar contra Erik Duvan Rubiano Buitrago, en situació de rebel·lia, en què, en data 22 de desembre de 2015, s'ha dictat la sentència que té la part dispositiva que diu així:  
  
«Dispositiva  
Estime parcialment la demanda plantejada per Maritza Ríos Salazar contra Erik-Duvan Rubiano Buitrago, declarat en rebel·lia, en què ha sigut part el ministeri fiscal, dispose el divorci i la dissolució del matrimoni format per ambdós, amb tots els efectes que hi són inherents, revoque els consentiments i poders que qualsevol dels cònjuges haja atorgat a favor de l'altre, cesse la possibilitat, llevat de pacte en contra, de vincular els béns privatius de l'altre cònjuge en l'exercici de la potestat domèstica, i adopte les següents mesures definitives:  
  
1. Ambdós progenitors mantindran la pàtria potestat sobre el fill menor, S., si bé s'atribueix a la demandant l'exercici en exclusiva de la pàtria potestat i la guarda i custòdia del menor.  
2. Se suspén el dret de visites del demandat amb el menor fins que l'interessat inste la represa a través del procediment corresponent.  
  
3. El pare haurà d'abonar en concepte de contribució als aliments del menor la quantitat de 180 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística, i contribuirà a les despeses extraordinàries abonant la meitat de les acreditades.  
Tot això sense fer una especial condemna a les costes d'aquest procediment.  
Contra aquesta resolució es pot interposar un recurs d'apel·lació que s'haurà d'interposar per escrit en el termini de 20 dies, amb la indicació de la infracció comesa segons el parer de la persona recurrent, acompanyant un resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit, serà esmenable el defecte en el termini de dos dies, i no s'admetrà a tràmit si no s'esmena.  
  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Erik Duvan Rubiano Buitrago, en situació de rebel·lia i parador ignorat, expedisc i firme aquest edicte.  
  
València, 15 de juny de 2016.- La lletrada de l'Administració de Justícia: Alicia Ordeig Rabadán.